ປະທານາທິບໍດີ ດໍໂນລ ທຣໍາ ໄປຢ້ຽມຢາມ ຊາຍແດນທາງພາກໃຕ້ ຂອງສະຫະລັດ
ປະທານາທິບໍດີສະຫະລັດ ທ່ານດໍໂນລ ທຣໍາ ໄປຢ້ຽມຢາມຊາຍນແດນສະຫະລັດ ຄັ້ງສຸດທ້າຍ ທີ່ເມືອງ ອາລາໂມ ໃນລັດເທັກຊັສ ບ່ອນທີ່ຊາຍແດນສະຫະລັດ ຕິດກັບເມັກຊິໂກ. 
ປະທານາທິບໍດີສະຫະລັດ ທ່ານດໍໂນລ ທຣໍາ ໄດ້ເດີນທາງໃນວັນອັງຄານວານນີ້ ໄປສູ່ ເມືອງອາລາໂມ (Alamo) ຢູ່ທາງພາກໃຕ້ ຂອງລັດເທັກຊັສ ໃກ້ກັບຊາຍ ແດນສະຫະລັດ ຕິດກັບເມັກຊິໂກ ບ່ອນທີ່ຄາດກັນວ່າ ທ່ານຈະໃຊ້ຊຸມມື້ສຸດທ້າຍ ຂອງທ່ານທີ່ຢູ່ໃນຕຳ ແໜ່ງ ເພື່ອສະແດງໃຫ້ເຫັນເຖິງຄວາມພະຍາຍາມ ທີ່ລັດຖະ ບານຂອງທ່ານ ຫາທາງ ຫລຸດຜ່ອນພວກຄົນເຂົ້າເມືອງທີ່ຜິດກົດໝາຍ ການຢ້ຽມຢາມລັດເທັກຊັສຂອງທ່ານ ມີຂຶ້ນໃນຂະນະທີ່ພັກເດໂມແຄຣັດທີ່ກຳສຽງ ສ່ວນ ຫຼາຍຢູ່ສະພາຕໍ່າພະຍາຍາມຫາທາງທີ່ຈະປົດທ່ານອອກຈາກຕຳແໜ່ງຍ້ອນ ຄວາມຮຸນ ແຮງໃນອາທິດແລ້ວນີ້ ທີ່ພວກສະໜັບສະໜູນທ່ານ ໄດ້ບຸກເຂົ້າໄປໃນຫໍລັດຖະສະພາ ເລື້ອງຄົນເຂົ້າເມືອງໄດ້ເປັນຫົວຂໍ້ທີ່ສຳຄັນ ໃນການໂຄສະນາຫາສຽງຂອງທ່ານ ທຣໍາ ໃນປີ 2016 ໂດຍມີການຮຽກຮ້ອງຢູ່ເລື້ອຍໆໃຫ້ສ້າງກຳແພງ ຢູ່ຕາມ ຊາຍແດນສະຫະລັດ ຕິດກັບເມັກຊິໂກ ໃນສະໄໝການດຳລົງຕຳແໜ່ງຂອງທ່ານ ທີ່ຈະສິ້ນສຸດລົງໃນວັນທີ 20 ມັງກອນ ຈະມານີ້ ລັດຖະບານຂອງທ່ານ ໄດ້ເປັນຜູ້ກຳກັບດູແລການກໍ່ສ້າງກຳແພງຍາວ ປະມານ 450 ໄມລ໌ ຂອງກຳແພງຊາຍແດນ ສ່ວນໃຫຍ່ຂອງການສ້າງກຳແພງ ແມ່ນສ້າງແທນຮົ້ວທີ່ ນ້ອຍກ່ອນ ທີ່ມີຢູ່ແລ້ວນັ້ນ ເລາະຊາຍແດນ ການຢ້ຽມຢາມຂອງທ່ານຍັງມີຂຶ້ນນຶ່ງມື້ ຫຼັງຈາກລັດຖະມົນຕີວ່າການຮັກສາ ຄວາມປອດ ໄພພາຍໃນຂອງສະຫະລັດ ທ່່ານແຈັດ ໂວຟ (Chad Wolf) ໄດ້ລາອອກຈາກໜ້າທີ່ຢ່າງກະທັນຫັນ ກ່ອນໜ້າການເດີນທາງໄປເມືອງອາລາໂມຂອງທ່ານທຣໍາ ສູນກາງກົດໝາຍ ຄວາມທຸກ ຈົນພາກໃຕ້ (Southern Poverty Law Center) ໄດ້ຮຽກຮ້ອງໃຫ້ ຍົກເລີກການໄປ ຢ້ຽມຢາມຂອງທ່ານ ໂດຍກ່າວວ່າ ທ່ານເອເຟຣນ ໂອລີວາເຣສ໌ (Efen Olivares) ຮອງຜູ້ອຳນວຍການດ້ານກົດ ໝາຍຂອງອົງການ SPLC ຮັບຜິດຊອບຕໍ່ໂຄງການຍຸຕິທຳຄົນເຂົ້າເມືອງ ກ່າວ ຢູ່ໃນຖະແຫຼງການວ່າ